Damcaniaeth cawl ffa

Mae'r damcaniaeth cawl ffa (hefyd yr effaith cawl ffa neu effaith beth-amdana-i) yn disgrifio amodau lle mae unigolyn tu allan i gynulleidfa darged yn ymofyn addasiadau yn ôl ei blas neu sefyllfa bersonol.  Mae'r enw yn tarddu o ymryson sylwadau ar fideo rysáit cawl ffa yn gofyn am fersiwn heb ffa. Ers hynny, mae hi wedi gweld defnydd fel tystiolaeth o hunanganologrwydd ar gyfryngau cymdeithasol. 

 Tarddiad 
Bathwyd y term yn 2023 wedi i fideo  TikTok gan ddefnyddiwr Vibinggranolamom dderbyn sylwadau critigol. Roedd y fideo yn dangos rysáit cawl ffa fegan a wnaed ar gyfer menywod ag anaemia.  Derbyniodd y fideo sylwadau yn mynegi casineb at ddefnydd ffa a gofynion am ddewis amgen.  Postiodd Vibinggranolamom ddilyniant i'r fideo, gan ddatgan 'nad oes [ganddi] ddewis arall am y ffa mewn gwirionedd' a bod 'llawer o fwydydd uchel-eu-haearn.'  Arweiniodd trafodaethau ynghylch y sylwadau'r defnyddiwr Sarahthebookfairy i fathu'r term The What About Me Effect i ddisgrifio'r ddadl. 

 Achos 
Un rheswm cyffredin a roddir fel achos i'r ddamcaniaeth yw bod algorithmau yn darparu yn ôl diddordeb defnyddiwr nes eu peri'n hunan-ganolog.  Mae'r ffenomen hefyd wedi'i chysylltu â chyfnodau aniach o amser ar gyfryngau cymdeithasol a cholled trydydd mannau. 

Cyfeiriadau

Categori:Cyfryngau cymdeithasol